## Odluka o obveznoj rezervi banaka kod Narodne banke Hrvatske

### NN 15/1994 (1.3.1994.), Odluka o obveznoj rezervi banaka kod Narodne banke Hrvatske

# NARODNA BANKA HRVATSKE

Na temelju članka 11. i članka 67. stavka 1. točke 7. Zakona o Narodnoj
banci Hrvatske ("Narodne novine", br. 74/92., 26/93, 79/93),
Savjet Narodne banke Hrvatske na sjednici održanoj 28. veljače 1994. godine
donio je

## ODLUKU

### O OBVEZNOJ REZERVI BANAKA KOD NARODNE BANKE HRVATSKE

I.

Banke su dužne obračunavati i izdvajati obveznu rezervu kod Narodne
banke Hrvatske, u visini, na način i u rokovima što su utvrdeni ovom Odlukom.

II.

Banke obračunavaju obveznu rezervu i to:

1) po stopi od 27,3%, na depozite po viđenju i oročene depozite do tri
i tri mjeseca, na sredstva pribavljena izdvajanjem vrijednosnih papira
s rokom dospijeća do tri mjeseca i na kredite dobivene od pravnih osoba
i gradana s rokom do tri mjeseca;

2) po stopi od 15.8%, na depozite oročene na rok od tri i više mjeseci,
na sredstva pribavljena izdavanjem vrijednosnih papira s rokom dospijeća
preko tri mjeseca i na kredite dobivene od pravnih osoba i građana s rokom
preko tri mjeseca;

3) po stopi od 100% na depozite financijskih institucija čiji su osnivači
poslovne banke.

Izuzetno od stavka 1. ove točke banke će za obračunsko razdoblje od
11. veljače do 10. ožujka 1994. godine i za obračunsko razdoblje od 21.
veljače do 20. ožujka 1994. godine obračunati i izdvojiti obveznu rezervu
i to:

1. po stopi od 26,2%, na depozite iz podtočke 1) stavka 1. ove točke
;

2. po stopi od 15,0%, na depozite iz podtočke 2) stavka 1. ove točke;
Pod oročenim depozitima u smislu ove Odluke smatraju se depoziti oročeni
na određeni rok koji se ne može razročiti prije ugovorenog roka, osim u
izuzetnim, ugovorom određenim, slučajevima.

III.

Banke ne obračunavaju obveznu rezervu:

1) na devizne depozite;

2) na sredstva depozita koja su primljena na ime pomoći područjima nastradalim
od elementarnih nepogoda, uključujući i sredstva solidarnosti za otklanjanje
posljedica ratnih razaranja;

3) na kredite dobivene od Narodne banke Hrvatske, banaka i kredite odobrene
iz sredstava fondova i zajmova Republike Hrvatske ;

4) na avans Narodne banke Hrvatske za otkup efektivnog stranog novca
i čekova od domaćih i stranih fizičkih osoba po mjenjačkom poslovanju evidentiranih
na posebnoj partiji računa 748 u Zavodu za platni promet:

5) na kredite dobivene od Hrvatske kreditne banke za obnovu namijenjene
za obnovu;

6) na depozite i druga sredstva namijenjena za stambeno-komunalnu izgradnju.

IV

Obveznu rezervu, obračunatu u smislu ove Odluke, banke izdvajaju kod
Narodne banke Hrvatske prenošenjem tih sredstava na posebni račun izdvojene
obvezne rezerve banaka što ga vodi Zavod za platni promet.

V.

Obveznu rezervu iz ove Odluke banke obračunavaju i izdvajaju desetodnevno.

VI.

Obvezna rezerva izdvaja se za obračunsko razdoblje koje čine tri uzastopne
dekade. Obračunska razdoblja mijenjaju se po isteku dekade, a razmak izmedu
početka jednog i slijedećeg obračunskog razdoblja je jedna dekada. Obračun
obvezne rezerve banke sastavljaju deseti dan po isteku obračunskog razdoblja,
a prema prosjećnom dnevnom stanju depozita tog obračunskog razdoblja. Prosječno
dnevno stanje depozita jednog obračunskog razdoblja računa se tako da se
zbroje dnevna stanja depozita svakog radnog dana (radnim danom ne smatra
se subota) i dobiveni zbroj podijeli brojem radnih dana tog obračunskog
razdoblja. Obvezna rezerva utvrdena u obračunu iz stavka 2. ove točke izdvaja
se jedanaesti dan nakon isteka svakog obračunskog razdoblja i vrijedi do
slijedećeg izdvajanja obvezne rezerve. Iznimno, za obračunsko razdobtje
od 1. do 31. prosinca i od 10. prosinca do 10. siječnja, banke će obračunavati
i izdvojiti obveznu rezervu 21. siječnja tekuće godine.

VII.

Obračun obvezne rezerve banke sastavljaju na obrascu što ga propisuje
Narodna banka Hrvatske i dostavljaju ga Zavodu za platni promet suglasno
odredbama točke VI. ove Odluke. Uz obračun obvezne rezerve banke podnose
odgovarajući nalog za uplatu odnosno vraćanje razlike između stanja obvezne
rezerve na posebnom računu kod Zavoda za platni promet i obvezne rezerve
po podnesenom obračunu. Dva primjerka obračuna obvezne rezerve banke dostavljaju
Narodnoj banci Hrvatske najkasnije na dan izdvajanja obvezne rezerve, radi
kontrole ispravnosti obračuna. Uz obračun, banke će dostaviti i primjerak
naloga za uplatu odnosno vraćanje razlike nastale izmedu obvezne rezerve
po tom obračunu i stanja obvezne rezerve na posebnom računu kod Zavoda
za platni promet.

VIII.

Danom primjene ove Odluke. prestaje važiti Odluka o obveznoj rezervi
banaka kod Narodne banke Hrvatske ("Narodne novine" br. 91/93).

IX.

Ova Odluka stupa na snagu danom objave u "Narodnim novinama",
a primjenjuje se od 21. ožujka 1994. godine, s time da je prvo izdvajanje
obvezne rezerve po ovoj Odluci 21. ožujka 1994. godine, za obračunsko razdoblje
od 11. veljače do 10. ožujka 1994. godine.

O.br. 221/94.

Zagreb, 28. veljače 1994.

Predsjednik Savjeta Narodne banke Hrvatske

guverner Narodne banke Hrvatske

**dr. Pero Jurković, v. r.**

Odluka, NN 15/1994-291